1971D0057 — DA — 01.01.1995 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

KOMMISSIONENS AFGØRELSE

af 13. januar 1971

om reorganisering af Det fælles Atomforskningscenter (FFC)

(71/57/Euratom)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Atomenergifællesskab (Euratom), særlig artikel 8, under henvisning til traktaten om oprettelse af et fælles Råd og en fælles Kommission for De europæiske Fællesskaber, særlig artikel 16, under henvisning til Kommissionens forretningsorden, særlig artikel 27, under henvisning til udtalelse fra Det videnskabelige og tekniske Udvalg, og ud fra følgende betragtning: ud fra følgende betragtning: Der er grund til at give Det fælles Forskningscenter en struktur, der passer til dets særlige opgaver, og tildele det den handlefrihed, som er nødvendig for en god udførelse af dets hverv — VEDTAGET FØLGENDE AFGØRELSE:

▼M3

Artikel 1

Under generaldirektoratet for videnskab, forskning og udvikling består Det fælles Forskningscenter (FFC) af anlæg og institutter, der er oprettet af Kommissionen med henblik på at sikre gennemførelsen af Fællesskabets forsknings- og undervisningsprogrammer, samt af de for dets virksomhed nødvendige tjenester.

▼M4

Artikel 2

FFC's organer er:

— generaldirektøren, der samtidig fungerer som assisterende generaldirektør i generaldirektoratet for videnskab, forskning og udvikling,

— Styrelsesrådet,

— Det videnskabelige Råd,

— Det videnskabelige Udvalg.

▼B

Artikel 3

Det fælles Forskningscenter ledes af en generaldirektør, der udnævnes af Kommissionen og ansættes ved en kontrakt på maksimalt fire år; kontrakten kan fornys.

▼M1

Generaldirektøren og de ham direkte underlagte tjenestegrene har deres tjenestested i Bruxelles.

▼B

Generaldirektøren træffer alle nødvendige foranstaltninger for FFC's virksomhed inden for rammerne af de gældende bestemmelser og den bemyndigelse, der er tilstået ham. ►M3 I overensstemmelse med følgende betingelser:

— forbereder han — efter aftale med generaldirektøren for videnskab, forskning og udvikling — og forelægger han for Kommissionen forslag til programmer for FFC samt vedrørende de tilsvarende midler;

◄

— forhandler og indgår han kontrakter om forskning. som er overdraget af tredjemand, inden for remmerne af de samlede midler, der af Rådet er afsat til dette formål og i overensstemmelse med de regler om fastsættelse af takster, der er fastlagt af Rådet efter forslag fra Kommissionen;

— drager han omsorg for programmernes gennemførelse og den økonomiske drift;

— fastsætter han regler for den interne organisation af FFC, særlig inden for rammerne af et driftsbudget;

— udover han den myndighed, han har i medfør af sin stilling i henhold til Vedtægten for Tjenestemænd og vilkårene for de øvrige ansatte.

▼M4

Artikel 4

Der nedsættes et styrelsesråd for FFC. Det består af ► ► 16 ◄ ◄ medlemmer:

a) en højtstående repræsentant for hver medlemsstat, formelt udnævnt af Kommissionen efter indstilling fra medlemsstatens myndigheder;

b) en formand, der vælges af de i litra a) omhandlede ► ► 15 ◄ ◄ repræsentanter for medlemsstaterne.

Mandatperioden for samtlige medlemmer er på tre år, og den kan fornys.

Styrelsesrådet fastsætter selv sin forretningsorden inden for rammerne af Rådets afgørelse 84/337/Euratom, EØF af 29. juni 1984 om de flerårige forsknings- og undervisningsprogrammer, der skal gennemføres af Det fælles Forskningscenter (FFC) ( 1 ), særlig artikel 3 og 4,

Styrelsesrådet for FFC bistår og rådgiver Kommissionen ved udarbejdelsen af strategiske beslutninger om FFC's rolle inden for Fællesskabets rammeprogrammer og under hensyn til nødvendigheden af, at der etableres et snævert samarbejde mellem FFC og medlemsstaterne, navnlig inden for følgende områder:

— udarbejdelse af forslag til nye programmer indpasning af disse i Fællesskabets strategi forskningsområdet,

— udarbejdelsen hvert år af stillingsoversigten og budgettet for FFC,

— gennemførelsen af forsknings- og udviklingsprogrammerne,

— tilpasning af FFC's program i overensstemmelse med artikel 3 og 4 i afgørelse 84/337/Euratom, EØF,

— udarbejdelsen af en årsberetning om forvaltningen af FFC,

— enhver anden form for rådgivning, som Kommissionen måtte anmode det om.

Styrelsesrådet for FFC træder almindeligvis sammen to gange om året.

FFC varetager sekretariatsarbejdet for Styrelsesrådet for FFC. Centret stiller alle oplysninger til rådighed for Styrelsesrådet, som dette har brug for ved løsningen af sin opgave.

▼M4

Artikel 4a

Der nedsættes et videnskabeligt råd for FFC. Det består af ►A1 tretten ◄ medlemmer:

a) formanden, der udnævnes af Kommissionen,

b) en højtstående videnskabsmand fra hver medlemsstat, udnævnt af Kommissionen efter indstilling af mindst to kandidater fra medlemsstatens myndigheder.

Mandatperioden for samtlige medlemmer er på tre år, og den kan fornys.

Det videnskabelige Råd for FFC træder almindeligvis sammen seks gange om året.

Det bistår og rådgiver Kommissionen inden for følgende områder:

— gennemførelsen af igangværende forsknings- og udviklingsprogrammer og fordelingen af de midler, der er afsat til disse programmer,

— udarbejdelse af forslag til nye programmer og om de midler, der skønnes nødvendige til gennemførelsen heraf,

— udarbejdelse af stillingsoversigten for FFC og ansættelse af personale i de højere lønklasser (A 1 og A 2 samt udnævnelser af tilsvarende betydning),

— større investeringer,

— intern midtvejsevaluering at forskningsresultaterne fra programmet.

FFC varetager sekretariatsarbejdet for Det videnskabelige Råd. Centret stiller alle oplysninger til rådighed for Det videnskabelige Råd, som dette har brug for ved løsningen af sin opgave.

Artikel 4b

Styrelsesrådet og Det videnskabelige Råd kan holde fælles møder på anmodning af det ene af de to organer eller af Kommissionen.

▼B

Artikel 5

I tilknytning til generaldirektøren nedsættes et videnskabeligt udvalg for FFC.

Det videnskabelige Udvalg er sammensat for to tredjedeles vedkommende af de ansvarlige ledere af afdelingerne og projekterne, og for en tredjedels vedkommende af repræsentanter for det videnskabelige og tekniske personale, valgt af det videnskabelige og tekniske personale.

Det videnskabelige Udvalg høres regelmæssigt af generaldirektøren i forbindelse med ethvert videnskabeligt eller teknisk problem inden for FFC's sagområde.

Det medvirker således særlig ved udarbejdelse af programudkast.

▼M3

Artikel 6

1. Ud fra den generelle politik, der er afstukket af Rådet, og på grundlag af generelle retningslinjer fra Kommissionen og generaldirektoratet for videnskab, forskning og udvikling udarbejder generaldirektøren under ansvar udkast til programmer for FFC's arbejdsområder i nøje samarbejde med direktoratet for videnskabelig og teknisk politik, koordinering og samarbejde med tredjelande, COST.

▼M4

2. Det videnskabelige Råd for FFC og Styrelsesrådet for FFC høres om programudkastene.

▼M3

3. Kommissionen gennemgår de forelagte programmer ud fra Fællesskabets almindelige politiske målsætning og under hensyntagen til Fællesskabets budgetmæssige situation. Den vedtager forslagene i henhold til traktatens bestemmelser og forelægger dem for Rådet.

▼B

Artikel 7

1. Generaldirektører er ansvarlig for en gnidningsløs gennemførelse af de programmer, der er overdraget FFC. Han vejleder gennem sine beslutninger afdelingerne og tjenestegrenene med hensyn til deres virksomhed, særlig hvad angår de forskellige valgmuligheder, der er i forbindelse med virkeliggørelse af programmernes mål.

2. Generaldirektoren giver ►M3 efter aftale med generaldirektøren for videnskab, forskning og udvikling ◄ Kommissionen alt materiale, som den har brug for ved udarbejdelse af de i artikel 11 i Euratom-traktaten nævnte rapporter.

3. Generaldirektøren sørger for, at der i forbindelse med såvel programmernes gennemførelse som deres udarbejdelse tages de nødvendige forholdsregler for at sikre, at der er sammenhæng og en rationel forbindelse mellem på hinanden følgende programmer, særlig under hensyntagen til FFC's videnskabelige og industrielle grundlag. Generaldirektøren forbereder særlig en fornyet gennemgang af programmerne, som finder sted hvert andet år.

Artikel 8

Generaldirektøren giver regelmæssigt ►M4 Det videnskabelige Råd for FFC ◄ underretning om Det fælles Forskningscenters virksomhed, særlig for så vidt angår de vigtigste kontrakter eller aftaler, som er indgået, foranstaltninger med hensyn til personaleadministration, fastsættelse af centrets detailjerede program og de vigtigste ændringer af tidligere fastsatte programmer. ►M4 Det videnskabelige Råd for FFC ◄ kan på grundlag af disse oplysninger afgive en udtalelse til brug for generaldirektøren.

Artikel 9

1. Generaldirektøren opstiller hvert år til brug ved udarbejdelsen af det dertil svarende afsnit i Fællesskabernes foreløbige budgetforslag en oversigt over de til programmers gennemførelse nødvendige midler. Herunder kommer især overslag over de indtægter og udgifter, der vedrører FFC's gennemførelse af arbejder for tredjemands regning.

Bestemmelserne. i artikel 6 anvendes tilsvarende på udarbejdelsen af de foreløbige budgetforslag vedrørende forskningsopgaverne.

2. Generaldirektøren anviser FFC's udgifter; han underskriver ind- og udbetalingsbilag; han indgår kontrakter og aftaler og godkender overførsel af bevillinger.

3. Generaldirektøren aflægger hvert kvartal driftsregnskab over for Kommissionen. Ved regnskabsårets udgang giver han Kommissionen en opstilling over indtægter og udgifter i det forløbne regnskabsar.

4. Kommissionen udnævner en regnskabskyndig til kontrol af de indgåede forpligtelser og af anvisninger af udgifter samt til kontrol af indtægter.

5. Kommissionen udnævner en kasserer, der skal varetage betaling af udgifter og modtagelse af indbetalinger samt forvalte betalingsmidler og værdier, for hvis opbevaring han er ansvarlig.

Artikel 10

1. Generaldirektøren udøver over for personalet de beføjelser, der følger af hans stilling med undtagelse af de i artikel 90 og 91 i vedtægten nævnte beføjelser, som henhører under Kommissionen.

2. Med hensyn til tjenestemænd og øvrige ansatte i lønklasse A 1 og A 2 udøves dog de i artikel 29, 49, 50 og 51 ligesom de l afsnit VI i vedtægten fastsatte beføjelser af Kommissionen efter forslag fra generaldirektøren.

3. Gerteraldirektøren foretager på Kommissionens vegne alt fornødent for at skabe sikkerhed for personer og anlæg under hans ansvarsområde.

▼M2

Artikel 10 a

Generaldirektøren kan til anlæggenes ansvarlige ledere uddelegere de bemyndigelser, som er tildelt ham ved denne afgørelse.

Generaldirektøren holder Kommissionen underrettet om de bemyndigelser, der delegeres i medfør heraf.

▼M3 —————

▼B

Artikel 12

Denne afgørelse offentliggøres i De Europæiske Fællesskabers Tidende.

( 1 ) EFT nr. L 177 af 4. 7. 1984, s. 23.